钦定古今图书集成/明伦汇编/氏族典/第216卷 > 《凌迪知万姓统谱》 > 和其奴
## 钦定古今图书集成/明伦汇编/氏族典/第216卷 > 《凌迪知万姓统谱》 > 和其奴

按《魏书和其奴传》：“其奴，代人也。少有操行，善射御。初
为三郎，转羽林中郎，以恭勤致称，赐爵东阳子，除奋
武将军。高祖初，迁尚书，加散骑常侍，进爵平昌公，拜
安南将军，迁尚书左仆射。太安元年，与河东王闾毗、
太宰常英等并平尚书事。在官慎法，不受私请。和平
六年，迁司空，加侍中。皇兴元年，长安镇将东平王道”
符反，诏其奴领征西大将军讨之，未至而道符败。军
还。三年薨。赠平昌王，谥曰“宣。”